አባይ ኢንዱስትሪያል ልማት አክሲዮን ማኅበር ሦስት የከፍተኛ ደረጃ ማዕድን የማምረት ፈቃድ አገኘ፡፡
የማዕድን እና ነዳጅ ሚኒስቴር ለአባይ ኢንዱስትሪያል ልማት አክሲዮን ማኅበር ሦስት የከፍተኛ ደረጃ ማዕድን የማምረት ፈቃድ ሰጠ፡፡ፈቃዱን የሰጡት የማእድን እና ነዳጅ ሚኒስትሩ ዶክተር ሳሙዔል ኡርቃቶ ናቸው፡፡ ለኩባንያው የማምረት ፈቃድ የተሰጠው በአማራ ክልል የተለያዩ አካባቢዎች የከፍተኛ ደረጃ ሸክላ አፈር፣ ላይምስቶን እና ጅፕሰም ማዕድናት ላይ ነው፡፡ማእድናቱ ከሁለት ዓመታት በኋላ ደጀን ላይ ሥራ ለሚጀምረው አባይ ሲሚንቶ ፋብሪካ ግብዓት የሚሆኑ ናቸው፡፡ ኩባንያው ለኢንቨስትመንቱ ከ140 ሚሊዮን ብር በላይ ወጪ እንደሚደርግ ተገልጧል፡፡ ወደ ሥራ ሲገባም ለ114 ሰዎች የሥራ እድል ይፈጥራል ተብሎ ይጠበቃል፡፡ዘጋቢ፡- አንዷለም መናን – ከአዲስ አበባ